Արմանուշը անհույս նայեց բարեկամներին: Ի՞նչ կարոդ էր անել: Ինչպե՞ս կարող էր անկախ լինել այսքան սիրո և հետաքրքրասիրության մեջ: Կյանքին չհավատալու և փորձանքներից վախենալու համար իրավացիորեն այդքան պատճառ ունեցող ընտանիքին ինչպե՞ս համոզեր, որ իր համար չանհանգստանան: Ինչպե՞ս կարող էր ազատվել գենետիկ ժառանգությունից, հատկապես երբ մի կողմը դրա համար հպարտ է: Նա շրջափակման մեջ էր ապրում, սիրուց ու հոգատարությունից հյուսված, բայց' շրջափակման մեջ: Այնքան բարյացակամ էր, որ ոչ ոքի չէր կարողանում հակաճառել: Հնարավո՞ր էր պատերազմել լավի հետ: